User:OttKingisepp

= Projekteeritav klaviatuur =

Projekteeritav klaviatuur on virtuaalne klahvistik mida on võimalik kuvada ja kasutada pea kõigil pindadel. Klaviatuur jälgib sõrmede liikumist ja tõlgib need vajutusteks tema külge ühendatud seadmele. Enamik süsteeme suudavad töötada ka virtuaalse hiire või isegi klaverina. Välja on pakutud süsteem nimega P-ISM mis kombineerib virtuaalse klaviatuuri tehnoloogia väikese infrapuna projektoriga selleks, et luua kaasaskantav arvutiklaviatuur täitesulepea suuruses.

Optiline virutaalne klaviatuur loodi ja patenteeriti IMB’i poolt aastal 1992. See tuvastab ja analüüsib optiliselt inimese käe ja sõrmede liikumised ning ‘tõlgib’ need operatsioonideks. Tänu sellele on võimalik kasutada piiramatul arvul erinevaid sisend-seadmeid, nagu hiir, klaviatuur, jne. Kõik mehhaanilised sisend-seadmed saab asendada selliste virtuaalsete seadmetega, projektsioone saab optimeerida vastavalt kasutaja vajadustele.

Aastal 2002 lõi uus firma Canesta projekteeritava klaviatuuri kasutades nende ‘elektroonilist tunnetuste’ tehnoloogiat. Kohe selle järel nad ka patenteerisid oma tehnoloogia.

Bluetooth'i ühenduvus projekteeritavate klaviatuuridega
Projekteeritavad klaviatuurid ühenduvad seadmetega läbi Bluetooth tehnoloogia või USB. Bluetooth'i projekteeritav klaviatuur on võrguvaba väike seade, mis projekteerib täissuuruses klaviatuuri infrapuna tehnoloogiaga ükskõik millisele tasasele pinnale. Bluetooth tehnoloogia võimaldab projekteeritavat klaviatuuri ühendada väga paljude erinevate seadmetega nagu näiteks: lauaarvutite, taskuarvutite ja mobiiltelefonidega. Bluetooth kasutab andmete edastamiseks sagedusvahemikku 2402-2480MHz erinevate seadmete omavahel ühendamiseks. Viis, kuidas Bluetooth'i projekteeritavat klaviatuuri ühendatakse seadmele sõltub ühendatava seadme iseärasustest. Kõik, erinevate seadmetega ühendamise instruktsioonid tulevad tavaliselt kaasa tootega.

USB ühenduvus projekteeritavate klaviatuuridega
USB projekteeritav klaviatuur töötab nagu tavaline mehhaaniline klaviatuur ning ühendub kõikide seadmetega, millel on USB port.

Optiline virutaalne klaviatuur
1) Nähtamatu infrapunakiir projekteeritakse virtuaalse klaviatuuri kohale. 2) Sõrm teeb vajutuse klaviatuurile. Seejärel kaamera jäädvustab sõrme vajutuse asukoha. 3) Infot protsessitakse ning saadud vajutuse kordinaadid määravad klahvivajutuse

Kuidas laseriga klaviatuurid töötavad
Laseriga klaviatuurid kasutavad infrapuna- ja lasertehnoloogiat tekitamaks klaviatuuri hologramm pinnale. Laseriga klaviatuuri tööpõhimõtet võib selgitada kolme mooduliga: 1)	Projektsiooni moodul 2)	Vajutuse moodul 3)	Sensori moodul Peamised tehnoloogilised vidinad mida kasutatakse on murduvat valgust kasutav optiline element, punase laseri diood, CMOS kaamera, sensori kiibistik ning infrapuna laserdiood.

Projektsiooni moodul
Spetsiaalselt klaviatuuri vajadustele vastavalt toodetud holograafiline element (näiteks eestikeelse klaviatuuri miniatuurne kujutis) koos punase laserdioodiga projekteeritakse pinnale. Klaviatuuri kujutist ei kasutata vajutuste tuvastamiseks ning see on olemas ainult kasutajale viiteks. Suletud keskkonnas võib projektsiooni asemel kasutada lihtsalt klaviatuuri pilti.

Vajutuse moodul
Kujuteldava klaviatuuri pinnast 1-2mm kõrgemale on projekteeritud teine, inimsilmale nähtamatu infrapunanakiir. Kui imaginaarse nupu positsiooni on vajutatud, peegeldub valgus tagasi sensori moodulisse.

Sensori moodul
Peegeldatud valgus läbib infrapunafiltri ja see kujutatakse CMOS pildina sensori moodulisse. Sensori moodulil on virtuaalse liidese protsessimise tarkvara (Virtual Interface Processing CoreTM) ning see on võimeline kindlaks tegema valguse peegeldumise asukohta. Protsessida on võimalik mitut valguse peegeldumist korraga – see tähendab, et on võimalik vajutada mitmeid klahve ühel ajal.

Mikrokontroller sensoris võtab vastu teatud klahvi vajutuse positsiooni informatsiooni ning saadab selle läbi liidese seadmesse – olgu selleks lauaarvuti, sülearvuti, mobiiltelefon jms. Enamikel projekteeritavatel klaviatuuridel kasutatakse punast laserdioodi ning võimaldatakse kuvada täissuuruses QERTY tüüpi klaviatuur. Projekteeritav on tavaliselt suuruses 295mm x 95mm ning see kuvatakse 6cm kaugusele seadmest. Selle klaviatuuriga on võimalik tunda ära kuni 400 tähemärki minutis ja ühendus ema-seadmega on võimalik läbi Bluetooth’I või USB.

Viited:
1. http://www.youtube.com/watch?v=iI-BEYTg-nA - Virtuaalne klaver Jaapanist

2. http://www.wave-report.com/other-html-files/P-ISM%202.htm - Wawe Report USTA Telecom 2003

3. http://v3.espacenet.com/publicationDetails/biblio?CC=EP&NR=0554492&KC=&FT=E  Hans E. Korth'i tekst optiliste sisend-seadmete kohta, avaldatud 07.02.1992

4. http://query.nytimes.com/gst/fullpage.html?res=9C00E5D71230F93AA2575AC0A9649C8B63  - The New York Times

5. http://www.forbes.com/2002/09/18/0918tentech.html  - Forbes

6. http://news.bbc.co.uk/2/hi/in_depth/sci_tech/2000/dot_life/2326077.stm  -  BBC News

7. http://www.laserkeyboard.org/projection.php  - Projekteeritavate klaviatuuride faktid ja müüdid